
Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel

Narva Linnavalitsuse määruse eelnõuga „Huvitegevuse ja huvihariduse toetuse andmise kord“ (edaspidi kord) tehakse ettepanek kehtestada noorsootöö seaduse § 151 lõike 1 alusel riigieelarvest Narva linnale määratava huvitegevuse ja huvihariduse täiendava toetuse jaotamise menetlemise kord. 

Ülalnimetatud riigipoolne toetus jaotatakse igal aastal alates 2017 aastast Narva linna ametiasutuste hallatavate asutuste, juriidiliste isikute ja füüsilisest isikust ettevõtjate vahel, kes pakuvad Narva linnas noortele (vanuses 7-19 aastat) huvihariduse ja/või huvitegevuse teenust. Käesoleva ajani on toetuse jaotamise ettepanekuid Narva Linnavolikogule teinud Narva Linnavalitsuse poolt moodustatud komisjon. Toetuse jaotamisel lähtuti eelkõige noorsootöö seaduses toodud tingimustest ning Narva linna noorte huvitegevuse ja huvihariduse kavas määratletud põhimõtetest ja suunitlustest.

Olemasolevast praktikast lähtudes on vajalik kehtestada toetuse taotlemise, menetlemise, andmise ja andmisest keeldumise, toetuse kasutamise ning aruandluse esitamise kord.

Kohaliku omavalitsuse korralduse seaduse (edaspidi KOKS) § 22 lõike 1 punkti 5 kohaselt kuulub volikogu ainupädevusse toetuste andmise korra kehtestamine. Määruse kehtestamisega ei kaasne Narva linnale rahalisi lisakulusid. KOKS § 23 lõike 1 kohaselt avaldatakse linnavolikogu määrus Riigi Teatajas.

